wickkiey/tamil-wikipedia-chunked huggingface dataset:
# பரிதா மோமண்டு

## தொழில்

மருத்துவரான மோமண்டு பல்வேறு அரசு மருத்துவமனைகளில் பணியாற்றியுள்ளார். இவர் 2009ஆம் ஆண்டு நடைபெற்ற மாகாணத் தேர்தல் மற்றும் 2010ஆம் ஆண்டு நடைபெற்ற நாடாளுமன்றத் தேர்தலுக்கான வேட்பாளராகவும் இருந்தார். கல்வி அமைச்சராக, இவர் பல்கலைக்கழகத் தேர்வுகளில் வெளிப்படைத்தன்மைக்கு அழைப்பு விடுத்தார். புலமைப்பரிசில் பெண்களுக்கு ஆதரவளித்தார். காபுல் பல்கலைக்கழகத்தில் பாலின ஆய்வுகள் மற்றும் மகளிர் ஆய்வுகளில் ஆய்வுத் திட்டங்களைத் தொடங்குவதை ஆதரித்தார்.  
2016ஆம் ஆண்டில், வோலேசி ஜிர்கா, ஆண்டு வரவு செலவுத் திட்டத்தில் 70%க்கும் அதிகமாகச் செலவிடத் தவறிய அமைச்சர்களுக்கு எதிராகக் குற்றம்சாட்டி நடவடிக்கைகளை மேற்கொண்டார். நான்கு நாட்களில் பதவி நீக்கம் செய்யப்பட்ட ஏழு அமைச்சர்களில் மோமண்டும் ஒருவர். அந்த வருடத்திற்கான இவரது துறையின் மேம்பாட்டு ஆண்டு வரவு செலவுத் திட்டச் செலவுகளைப் பற்றி அறிக்கை தயார் செய்து வழங்கப் பணிக்கப்பட்டார். அந்நாளில் அவர் அறிக்கைத் தாக்கல் செய்யாத காரணத்தினால் பணிநீக்கம் செய்யப்பட்டார். பதவி நீக்கம் "நியாயமற்றது" என்று குடியரசுத் தலைவர் கனி ஆப்கானிஸ்தான் உச்சநீதிமன்றம் இந்த விவகாரத்தில் தலையிடக் கோரினார். ஆனால் தலைமை நிர்வாக அதிகாரி அப்துல்லா அப்துல்லா , சம்பந்தப்பட்ட அரசியலமைப்பு சட்டம் விலக்கப்படும் வரை அமைச்சர்களைப் பணி செய்யுமாறு வலியுறுத்தினார்.
# பரிதா மோமண்டு

## தனிப்பட்ட வாழ்க்கை

மோமண்டு, அபீப் இராய்டு என்பவரை மணந்தார். இவர்களுக்கு ஐந்து குழந்தைகள் உள்ளனர்.
# கிருஷ்ண பக்திக் கழக இயக்கம் மற்றும் பால் நாட்டம்

**தற்பால்சேர்க்கை பற்றிய அகில உலக கிருஷ்ண பக்திக் கழகத்தின்** பால் நாட்டம் , குறிப்பாக நங்கை, நம்பி, ஈரர், திருனர் பிரச்சினைகளுக்கான சர்வதேச கிருஷ்ணா பக்திக் கழகத்தின் பார்வை என்பது இந்த இயக்கத்தின் ஈரினச் சேர்க்கை நடத்தை கருத்துடன் பொருந்திப் போகிறது. ஆசையின் அடிப்படையில் ஏற்படும் எந்த ஈர்ப்பும் உடலையும் அதன் உணர்வுகளையும் திருப்திப்படுத்துவது மாயையின் அறிகுறியாகும் . எளிமையாகச் சொல்வதானால், பரஸ்பர ஈர்ப்பு மற்றும் ஓரினச்சேர்க்கை இரண்டும் தற்காலிக உடலுக்கான ஒரு மாய இணைப்பே அன்றி வேறில்லை. வேத காலத்திலிருந்து இன்றுவரை இந்து மதத்திற்குள் ஒரே பாலின உறவுகள் மற்றும் பாலின வேறுபாடுகள் சடங்குகள் ஆகியன சட்ட புத்தகங்கள், புராண கதைகள், வர்ணனைகள், ஓவியங்கள் மற்றும் சிற்பம் ஆகியவற்றில் குறிப்பிடப்படுகின்றன. இந்த பிரதிநிதித்துவங்கள் தற்பால் சேர்க்கையை எந்த அளவிற்கு ஏற்றுக்கொள்கின்றன அல்லது நிராகரிக்கின்றன என்பது மதத்திலும் அதற்கு வெளியிலும் சர்ச்சைக்குரியதாகவே உள்ளது.  
அகில உலக கிருஷ்ண பக்திக் கழக இயக்கமானது பொதுவாக அனைத்து பாலியல் மற்றும் மாந்தப் பாலுணர்வியல் (திருமண சூழலில் உள்ள இனப்பெருக்க பாலியல் தவிர) மற்றொரு கூட்டாளருடன் ஈடுபடுவது "சட்டவிரோதமானது" என்று கருதுகிறது. ஒருவரின் வாழ்க்கையின் கவனம் ஆன்மீகத்தை நோக்கியதாக இருக்க வேண்டும், மாந்தப் பாலுணர்வியலை நோக்கியதாக இருக்கக் கூடாது என்று கூறுகிறது . ஆயினும்கூட, பல ஆண்டுகளாக கிருஷ்ண பக்தி இயக்கத்தில் பல ந,ந,ஈ,தி மக்கள் ஈடுபட்டுள்ளனர்.  
அவருடைய சீடர்களின் கணக்குகளின்படி, கிருஷ்ண உணர்வுக்கான சர்வதேச சங்கத்தின் நிறுவனர், பக்திவேதாந்த சுவாமி பிரபுபாதா பாலியல் நோக்குநிலையின் அடிப்படையில் பாகுபாடு காட்டியதில்லை. இருப்பினும், ஓரினச்சேர்க்கையை அவர் எதிர்க்கிறார்.பாலுணர்வுகள் ஏற்படுவது அடிமைத்தனத்தின் வேர் என்றும், பாலின குழந்தைகளைப் பெற்று கிருஷ்ண உணர்வில் வளர்ப்பதன் மூலம் குறைந்தபட்சம் ஆன்மீகமயமாக்கப்படலாம் என்பதால் தற்பால் சேர்க்கை பாலியல் செயல்பாடு மூலம் இது சாத்தியமில்லை என்றும் கூறுகின்றனர். பிரபுபாதாவின் சொந்த வார்த்தைகளில், அவரது சீடர்களில் ஒருவரான கோவிந்த தாசியுடன் அவர் பேசிய உரையாடலில் இருந்து, "ஆணுக்கும் பெண்ணுக்கும் இடையிலான பாலியல் வாழ்க்கை திருமணத்தால் புனிதப்படுத்தப்படலாம். அதுதான் வித்தியாசம். திருமணத்தின் மூலம் நான் பாலியல் வாழ்க்கையில் ஈடுபட்டுள்ளேன் என்று கிருஷ்ணர் கீதையில் கூறுகிறார். எனவே திருமணத்திற்குள் பாலியல் உறவில் ஈடுபதலின் மூலம் நல்ல கிருஷ்ண உணர்வுள்ள குழந்தைகளைப் பெறுவதற்குப் பயன்படுத்தப்படலாம் ஆனால் தற்பால் சேர்க்கையில் ஈடுபடுவது போன்றதல்ல. இது சூத்திரர்களின் செயல்பாடுகளைப் போன்றது எனக் கூறியுள்ளார். "
# கிருஷ்ண பக்திக் கழக இயக்கம் மற்றும் பால் நாட்டம்

## 1960 களில் ஹரே கிருஷ்ணா இயக்கம்

ஏ. சி பக்திவேதாந்த சுவாமி பிரபுபாதா தனது மத இயக்கத்தைத் தொடங்க 1960 களில் நியூயார்க் நகரத்திற்கு வந்தபோது, அவரது கிருஷ்ணர் சார்ந்த மதம் மற்றும் ஆன்மீகத்தில் ஆர்வம் கொண்ட ஆலன் கின்ஸ்பெர்க், ஹோவர்ட் வீலர் மற்றும் கீத் ஹாம் போன்றவர்கள் அவரைச் சந்தித்தனர்.  
ஆலன் கின்ஸ்பெர்க் கிருஷ்ண மதத்தில் ஈடுபட்டார், மேலும் அவர் 1963 இல் இந்தியாவுக்கு வந்ததிலிருந்து ஹரே கிருஷ்ண மந்திரத்தை உச்சரித்தார். அவர் சுவாமி பிரபுபாதாவுடன் நட்பு கொண்டார், அந்த உறவை சத்ஸ்வரூப தாச கோஸ்வாமி தனது சுயசரிதையில் *ஸ்ரீல பிரபுபாதா லீலாமார்த்தாவில் ஆவணப்படுத்தியுள்ளார்* .
# நாடியா அஞ்சுமான்

**நாடியா அஞ்சுமான்** (*Nadia Anjuman*; திசம்பர் 27, 1980 - நவம்பர் 4, 2005)ஆப்கானிஸ்தானைச் சேர்ந்த கவிஞராவார்.
# நாடியா அஞ்சுமான்

## வாழ்க்கை

நாடியா அஞ்சுமான், ஆப்கானித்தானின் வடமேற்கிலுள்ள ஹெறாத் நகரில் 1980இல் பிறந்தார். செப்டம்பர் 1995இல், தலிபான்கள் ஹெராத்தை கைப்பற்றி, அப்போதைய மாகாண ஆளுநரான இஸ்மாயில் கானை வெளியேற்றினர். புதிய தாலிபான் அரசாங்கம் ஆட்சியில் இருந்ததால், பெண்களின் சுதந்திரம் மிகவும் கடுமையாக கட்டுப்படுத்தப்பட்டிருந்தது. தலிபான்கள் பெண்கள் பள்ளிகளை மூடி, பெண்களுக்கான தனி அறிவுறுத்தல்களைத் தடை செய்ததால், தனது பத்தாம் ஆண்டு பள்ளிப் படிப்பில் ஒரு திறமையான மாணவியான, இவர் அப்போது கல்வியின் மீது நம்பிக்கை இல்லாமல் எதிர்காலத்தை எதிர்கொண்டார்.  
1996 இல், அஞ்சுமான் மற்ற உள்ளூர் பெண்களுடன் அணிதிரண்டு ஹெறாத் பல்கலைக்கழக பேராசிரியர் முஹம்மது அலி ரஹ்யாப் வழிகாட்டுதலின் பேரில் இளம் பெண்களால் ஏற்பாடு செய்யப்பட்ட "தங்க ஊசி தையல் பள்ளி" என்ற மறைமுக கல்வி வட்டத்தில் கலந்து கொள்ளத் தொடங்கினார். இந்த பள்ளியின் உறுப்பினர்கள் வாரத்திற்கு மூன்று முறை தையல் கற்றல் என்ற போர்வையில் (தாலிபான் அரசால் அங்கீகரிக்கப்பட்ட நடைமுறை) கூடிவருவார்கள். உண்மையில் கூட்டங்கள் இலக்கியம் பற்றிய விவாதங்களுடன் ஹெறாத் பல்கலைக்கழக பேராசிரியர்களின் சொற்பொழிவுகளாக இருந்தன. திட்டம் ஆபத்தானது; பிடிபட்டால், சிறைத் தண்டனை, சித்திரவதை மற்றும் தூக்கிலிடப்படலாம். தங்களைப் பாதுகாத்துக் கொள்வதற்காக, பங்கேற்பாளர்கள் தங்கள் குழந்தைகளை கட்டிடத்திற்கு வெளியே காவலாளியாக இருந்தனர். மதக் காவலர்கள அணுகுவதை அவர்கள் உள்ளேயிருக்கும் பெண்களுக்கு எச்சரிக்கை செய்வார்கள். அந்த நேரத்தில் மாணவர்கள் தங்கள் புத்தகங்களை மறைத்துக் கொண்டு தையல் வேலைகளை மேற்கொள்வார்கள். இக்காலகட்டத்தில் தலிபான்களின் ஆட்சி முழுவதும் இந்தத் திட்டம் தொடர்ந்தது.
# நாடியா அஞ்சுமான்

## இலக்கிய அறிமுகம்

பேராசிரியர் இரஹ்யாப் எழுத்து மற்றும் இலக்கியத்தில் இவருக்கு வழிகாட்டியாக ஆனார். பெண்கள் தங்கள் வீடுகளை விட்டு வெளியேற அனுமதிக்கப்படாத ஒரு காலத்தில், இரஹ்யாப் பதினாறு வயது அஞ்சுமானுக்கு பயிற்சி அளித்து, ஒரு தனித்துவமான எழுத்தினை வளர்க்க உதவினார். ஹாபிஸ் ஷிராஸி, பிடல் தெஹ்லவி, பாரோ பாரோக்ஸாத் உட்பட இவரை ஈர்க்கும் பல எழுத்தாளர்களை அவர் இவருக்கு அறிமுகப்படுத்தினார்.  
தலிபான் ஆட்சி 2001இல் அகற்றப்பட்டபோது அஞ்சுமானுக்கு 21 வயது. முறையான கல்வியைத் தொடர இப்போது சுதந்திரம் கிடைத்தது. இவர் இலக்கியம் படிக்க ஹெறாத் பல்கலைக்கழகத்தில் சேர்ந்து 2002இல் பட்டம் பெற்றார். இலக்கியத்தில் தனது பட்டத்தைப் பெற்றபோது, "குல்-இ-தோடி" ("மலரின் புகை") என்ற தலைப்பில் கவிதை புத்தகத்தை வெளியிட்டார். இது ஆப்கானித்தான், பாக்கித்தான் ஈரான் ஆகிய நாடுகளில் பிரபலமானது.
# நாடியா அஞ்சுமான்

## திருமணம்

ஹெறாத் பல்கலைக்கழகத்தில் இலக்கியத்தில் பட்டம் பெற்று அங்குள்ள நூலகத்தின் தலைவரான பரித் அகமத் மஜித் நெயா என்பவரை அஞ்சுமான் மணந்தார். இவர் ஒரு பெண் என்பதால், இவரது எழுத்து அவர்களின் நற்பெயருக்கு அவமானம் என்று இவரது கணவனின் குடும்பத்தினர் கருதினர். ஆனாலும் இவர் தொடர்ந்து கவிதைகளை எழுதினார். 25 வயதான அஞ்சுமன் கொலை செய்யப்படுவதற்கு சற்று முன்பு இந்த தம்பதியருக்கு ஒரு மகன் இருந்தான்.
# நாடியா அஞ்சுமான்

## படைப்புகள்

அஞ்சுமன் தனது முதல் கவிதைத் தொகுதியான *குலே துடி* அல்லது "*இருண்ட மலர்*" என்ற தலைப்பில் 2005இல் வெளியிட்டார். இவர் 2006இல் இரண்டாவது கவிதைத் தொகுதியை *யெக் சபாத் டால்ஹோர்* ("*கவலையின் மிகுதி*") என்ற பெயரில் வெளியிடத் தொடங்கினார். அதில் தனது திருமணத்தில் தனிமை மற்றும் சோகத்தை வெளிப்படுத்தும் கவிதைகள் அடங்கும்.
# நாடியா அஞ்சுமான்

## இறப்பு

நவம்பர் 4, 2005 அன்று, இவருக்கும் இவரது கணவருக்கும் வாக்குவாதம் ஏற்பட்டது. இவரது கணவர் இவரை அடித்து காயப்படுத்தினார். சில மணிநேரங்களுக்குப் பிறகு, அஞ்சுமன் இறந்தார். இதற்காக இவரது கணவர் கைது செய்யபட்டு ஐந்தாண்டு சிறை தண்டனை விதிக்கப்பட்டார்.  
இந்த கொலைக்கு ஐக்கிய நாடுகள் சபை கண்டனம் தெரிவித்தது. அவர்களின் செய்தித் தொடர்பாளர் அட்ரியன் எட்வர்ட்ஸ், "நாடியா அஞ்சுமானின் மரணம், ஆப்கானித்தானுக்கு பெரும் துயரமானதும் பெரும் இழப்புமாகும். . . . இது விசாரிக்கப்பட வேண்டும். மேலும் இதற்கு பொறுப்பானவர்கள் யாராக இருந்தாலும் அவர்கள் மீது நீதிமன்றத்தில் சரியான நடவடிக்கை எடுக்கப்பட வேண்டும். "
# பெட்டி சொறிமீன்

**பெட்டி சொறிமீன்கள்** (*Box jellyfish*) என்பவை முதுகெலுபற்ற உயிரினமான, கடற்காஞ்சொறி தொகுதியைச் சேர்ந்த சொறிமீன்கள் ஆகும். இவற்றின் பெட்டி போன்ற (அதாவது கனசதுர வடிவ) உடலால் தனித்து அடையாளம் காணப்படுகின்றன. சில வகையான பெட்டி சொறி மீன்களின் மேலுள்ள முட்களில் கடுமையான நஞ்சைக் கொண்டுள்ளன. இவற்றில் சிரோனெக்ஸ் பிளெக்கரி, கருகியா பர்னேசி, மாலோ கிங்கி போன்ற சில வகை சொறி மீன்களின் கொட்டுக்கள் மிகவும் வலி தரக்கூடியவையாகவும், பெரும்பாலும் மனிதர்களுக்கு ஆபத்தானவையாகவும் உள்ளன.
# பெட்டி சொறிமீன்

## வகைபிரிவும், அமைப்பும்

2018 வரை குறைந்தது 51 வகையான பெட்டி சொறி மீன்கள் அறியப்பட்டுள்ளன. இவை இரண்டு வரிசைகள் மற்றும் எட்டு குடும்பங்களாக வகைப்படுத்தப்பட்டுள்ளன. ஒரு சில புதிய இனங்கள் விவரிக்கப்பட்டுள்ளன, மேலும் விவரிக்கப்படாத கூடுதல் இனங்கள் இருக்கக்கூடும்.
# நர்கிஸ் நேஹான்

**நர்கிசு நேஹான்** (*Nargis Nehan*) ( காபுல், ஆப்கானிஸ்தான், 1981 ) ஆப்கானித்தானைச் சேர்ந்த முன்னாள் அரசியல்வாதி ஆவார். இவர், அசரஃப் கனியின் அரசங்கத்தில் சுரங்கங்கள், பெட்ரோலியம் மற்றும் தொழில்துறை அமைச்சராக இருந்தார்.
# நர்கிஸ் நேஹான்

## ஆரம்ப கால வாழ்க்கை

இவரது தலைமுறையின் பல ஆப்கானியர்களைப் போலவே, இவரும் தனது நாட்டின் பல தசாப்த காலப் போரிலிருந்து தப்பிக்க ஆப்கானித்தானை விட்டு குழந்தையாக இருக்கும் போதே (தனது 12 வயதில்) வெளியேற வேண்டிய கட்டாயம் ஏற்பட்டது. ஆப்கான் உள்நாட்டுப் போரின்போது (1992-1996) நேஹானின் குடும்பம் காபூலை விட்டு வெளியேறியது. மேலும், 1980களில் சோவியத்–ஆப்கான் போர் தொடங்கி பாக்கித்தானில் குடியேறிய இலட்சக்கணக்கான ஆப்கான் அகதிகளுடன் இவரும் வளர்ந்தார். பாக்கித்தானில் இயங்கிவரும் ஆப்கானித்தான் அகதிகள் சமூகத்திற்கு உதவி வழங்கும் சர்வதேச அரசு சாரா நிறுவனங்களிடமிருந்து தனது கல்விக்கு இவர் நிதியுதவி பெற்றார்.
# நர்கிஸ் நேஹான்

## தொழில்

வணிக நிர்வாகத்தில் முதுகலைப் பட்டம் பெற்ற நேஹான், 2001இல் ஆப்கானித்தானில் அமெரிக்கா படையெடுத்ததைத் தொடர்ந்து நோர்வே அகதிகள் அமைப்புடன் பணிபுரிந்தார். அந்த படையெடுப்பு ஆப்கானித்தானின் தாலிபான் ஆட்சியை வீழ்த்திய பிறகு, நோர்வே உதவி அமைப்பு தனது அலுவலகத்தை திறக்க காபூலுக்குத் திரும்பும்படி இவரை நியமித்தது. நேஹான் அதை ஏற்றுக் கொண்டு காபூல் திரும்பினார். பின்னர் ஆப்கன் இடைக்கால நிர்வாகத்துடன் தொடர்ச்சியான நிலைப்பாடுகளை எடுக்க நிறுவனத்தை விட்டு வெளியேறினார்.  
நேஹான், 2017இல் சுரங்கம், பெட்ரோலியம், தொழில் ஆகிய துறைகளின் அமைச்சராக நியமிக்கப்பட்டார். 2016இல் தாவூத் ஷா சபா என்பவர் பதவி விலகியதைத் தொடர்ந்து இவர் அந்தப் பொறுப்பை ஏற்ற இரண்டாவது அமைச்சரானார்.  
ஆகத்து 2021 இல் காபூலில் தாலிபான் மீண்டும் கட்டுப்பாட்டைப் பெற்ற பிறகு, நேஹான் நோர்வேக்கு வெளியேறினார்.
# நர்கிஸ் நேஹான்

## வெளியீடுகள்

2007ஆம் ஆண்டில், இவர், ஆப்கானிய குடியரசுத் தலைவர் அசரஃப் கனி அகமத்சய்யுடன் இணைந்து, *பட்ஜெட் ஆஃப் தி லிஞ்ச்பின் ஆஃப் தி ஸ்டேட்: லெசன்ஸ் ஆஃப் ஆப்கானிஸ்தான்* என்ற தலைப்பில் ஒரு புத்தகத்தை எழுதினார்.
# நர்கிஸ் நேஹான்

## செயற்பாடு

இவர், சமத்துவம் அமைதி மற்றும் ஜனநாயகத்துக்கான அமைப்பின் நிறுவனர் ஆவார். இதன் நோக்கம்: "பெண்களையும் இளைஞர்களையும் செயலில் முடிவெடுப்பவர்களாக ஆக்குவதன் மூலமும், வாக்களிப்பதன் மூலம் தங்களின் தலைவர்களையும் பிரதிநிதிகளையும் தேர்ந்தெடுப்பதன் மூலமும், மாநில நிறுவனங்களின் செயல்திறனை கண்காணிப்பதன் மூலமும், பொதுக் கொள்கைகளுக்கு தங்களைப் பொறுப்பாக்குவதன் மூலமும்" அன்றாட வாழ்வில் மாற்றத்தின் முகவர்கள் ஆக மாற்றுவதே "  
நேஹான், வெளிப்படைத்தன்மை மற்றும் பொறுப்புக்கூறலுக்கான ஆப்கான் கூட்டமைப்பான குடிமை அமைப்பின் கூட்டு பணிக்குழு உறுப்பினராகவும், நாட்டின் மத்திய வங்கியான ஆப்கானித்தான் வங்கியின் உயர்மட்ட அமைப்பின் உறுப்பினராகவும் உள்ளார். மத்திய வங்கியின் தலைமைத்துவத்தின் முதல் பெண்மணி இவர்.
# சுற்றுச் சூழல் மற்றும் பால் நாட்டம்

**சுற்றுச்சூழலுக்கும் பாலியல் நாட்டத்திற்கும்** (Environment and sexual orientation) இடையிலான உறவு ஆராய்ச்சிக்கு உட்பட்டது. பாலியல் நாட்ட ஆய்வில், சில ஆராய்ச்சியாளர்கள் சுற்றுச்சூழல் தாக்கங்களை இயக்குநீர் தாக்கங்களிலிருந்து வேறுபடுத்துகின்றனர், மற்ற ஆராய்ச்சியாளர்கள் சுற்றுச்சூழல் தாக்கங்களின் ஒரு பகுதியாக மரபு ரீதியிலான இயக்குநீர் சுரப்பிகள் போன்ற உயிரியல் தாக்கங்களை உள்ளடக்கியுள்ளனர்.  
விஞ்ஞானிகளால் பாலியல் நாட்டத்திற்கான சரியான காரணத்தினை தற்போது வரை அறிய இயலவில்லை, ஆனால் இது மரபணு, இயக்குநீர் மற்றும் சுற்றுச்சூழல் தாக்கங்களின் சிக்கலான இடைவினையின் விளைவு என்று அவர்கள் கருதுகின்றனர். அவர்கள் பாலியல் நாட்டத்தினை ஒரு தேர்வாக பார்க்கவில்லை.  
பிரசவத்திற்கு பிந்தைய சமூக சூழல் பாலியல் நாட்டம் மீதான தாக்கத்திற்கான கருதுகோள்கள் பலவீனமானவையாக உள்ளது, குறிப்பாக ஆண்களுக்கு. இது பெற்றோர்கள் அல்லது குழந்தை பருவ அனுபவங்கள் பாலியல் நாட்டம் ஏற்பட அறிவுறுத்துகிறது என்பதற்கு எந்த ஆதாரமும் இல்லை.
# சுற்றுச் சூழல் மற்றும் பால் நாட்டம்

## பாலியல் நாட்டம் பாலியல் அடையாளத்துடன் ஒப்பிடும்போது

பெரும்பாலும், பாலியல் நாட்டம் மற்றும் பாலியல் அடையாளம் ஆகிய இரண்டும் வேறுபடுத்தப்படவில்லை. பாலியல் அடையாளம் ஒரு நபரின் வாழ்நாள் முழுவதும் மாறலாம், மேலும் உயிரியல் பாலியல், பாலியல் நடத்தை அல்லது உண்மையான பாலியல் நோக்குநிலை ஆகியவற்றுடன் ஒத்துப்போகலாம். பாலியல் நாட்டம் நிலையானது மற்றும் பெரும்பான்மையான மக்களுக்கு மாற வாய்ப்பில்லை, ஆனால் சில ஆய்வுகள் சிலர் தங்கள் பாலியல் நோக்குநிலையில் மாற்றத்தை அனுபவிக்கக்கூடும் என்பதைக் குறிக்கிறது, மேலும் இது ஆண்களை விட பெண்களுக்கு அதிகம் ஏற்பட வாய்ப்புள்ளது. அமெரிக்க உளவியல் சங்கம் பாலியல் நாட்டம் (நீடித்த ஈர்ப்பு) மற்றும் பாலியல் அடையாளம் (ஒரு நபரின் வாழ்க்கையின் எந்த நேரத்திலும் மாறலாம்) ஆகியவற்றை வேறுபடுத்துகிறது. விஞ்ஞானிகள் மற்றும் மனநல நிபுணர்கள் பொதுவாக பாலியல் நாட்டம் ஒரு தேர்வு என்று நம்புவதில்லை.  
அமெரிக்க உளவியல் சங்கம், "பாலியல் நாட்டம் என்பது விருப்பப்படி மாற்றப்படக்கூடிய ஒரு தேர்வு அல்ல, மேலும் பாலியல் நாட்டம் பெரும்பாலும் சுற்றுச்சூழல், அறிவாற்றல் மற்றும் உயிரியல் காரணிகளின் சிக்கலான தொடர்புகளின் விளைவாகும் " என்று கூறுகிறது.உயிரியல், மரபணு அல்லது பிறவி இயக்குநீர் ஆகியன ஒரு நபரின் பாலுறவில் குறிப்பிடத்தக்க பங்கு வகிக்கிறது ".
# சுற்றுச் சூழல் மற்றும் பால் நாட்டம்

## பெற்றோர் ரீதியான சூழல்

வளரும் கருவில் இயக்குநீரின் தாக்கம் பாலியல் நோக்குநிலையின் வளர்ச்சியின் மிகவும் செல்வாக்கு மிக்க காரணக் கருதுகோளாகும். உகவர்கள் மூளையின் முக்கியப் பகுதிகளில் மிகக் குறைந்த *டெஸ்டோஸ்டிரோனை* வெளிப்படுத்தியிருக்கலாம் அல்லது அதன் ஆண்மை விளைவுகளுக்கு வெவ்வேறு நிலைகளைப் பெற்றிருக்கலாம் அல்லது முக்கியமான நேரங்களில் ஏற்ற இறக்கங்களை அனுபவித்திருக்கலாம் என்று கருதப்படுகிறது. பெண்களில், முக்கிய பகுதிகளில் டெஸ்டோஸ்டிரோன் அதிக அளவில் வெளிப்படுவது ஒரே பாலின ஈர்ப்புக்கான வாய்ப்பை அதிகரிக்கக்கூடும் என்று கருதப்படுகிறது.  
1900 களில் ஆதிக்கம் செலுத்திய சமூகமயமாக்கல் கோட்பாடுகள், குழந்தைகள் "வேறுபடுத்தப்படாமல்" பிறக்கின்றன மற்றும் பாலின பாத்திரங்கள் மற்றும் பாலியல் நோக்குநிலைகளில் சமூகமயமாக்கப்பட்டன என்ற கருத்தை ஆதரித்தன. இது மருத்துவ பரிசோதனைகளுக்கு வழிவகுத்தது, இதில் புதிதாகப் பிறந்த மற்றும் சிறுவயது ஆண் குழந்தைகள் அறுவை சிகிச்சை மூலம் சிறுமிகளாக மாற்றப்பட்டனர். இந்த ஆண்கள் பின்னர் பெண்களாகவே வளர்க்கப்பட்டனர், இது எதிர்பார்ப்புகளுக்கு மாறான முடிவுகளைத் தந்தது. அவர்களை பெண்ணாக மாறாமலோ அல்லது ஆண்களால் ஈர்க்கப்படாமலோ இருந்தனர்.
# கம்பளச் சுறா

**கம்பளச் சுறாக்கள்** (*Carpet shark*) என்பவை ஓரெக்டோலோபிஃபார்ம்ஸ் வரிசையில் வகைப்படுத்தப்பட்ட சுறாக்கள் ஆகும். இவை கடலடியில் அழகிய கம்பளம் விரித்ததுபோல காட்சி தரும். இதனால் இவை இப்பெயரால் அழைக்கப்படுகின்றன. இது ஓரெக்டோலோபிடே குடும்பச் சுறாக்களின் பொதுவான ஒரு பெயராக உள்ளது. கம்பளச் சுறாக்கள் ஐந்து செவுள் துளைகளையும், இரண்டு முதுகு துடுப்புகளையும், கண்களைத் தாண்டிவராத சிறிய வாயையும் கொண்டுள்ளன. இவற்றில் பல இன மீன்களின் அடித்தாடை முனையில் தாடி போன்ற தசையிழை அமைப்பை கொண்டுள்ளது.
# மிகுவல் பெர்னார்டியோ

**மிகுவல் ஏஞ்சல் பெர்னார்டியோ டுவாடோ** (பிறப்பு: 12 திசம்பர் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'குஸ்மான் நுனியர் ஒசுனா' என்ற கதாபாத்திரத்தில் நடித்ததன் மூலம் அறியப்படுகிறார்.
# மிகுவல் பெர்னார்டியோ

## வாழ்க்கை

மிகுவல் பெர்னார்டியோ 12 திசம்பர் 1996 ஆம் ஆண்டு வாலேன்சியாவில் தொலைக்காட்சி தயாரிப்பாளர் மிகுவல் ஏங்கல் பெர்னார்டியோ மேஸ்ட்ரோவுக்கும் மற்றும் நடிகை அனா டுவடோவிற்கும் மகனாகப் பிறந்தார். இவருக்கு மரியா என்ற ஒரு தங்கை உண்டு. இவர் ஐக்கிய அமெரிக்காவில் உள்ள சாண்டா மோனிகா கல்லூரியில் நாடகக் கலையில் கல்வி பயின்றார் மற்றும் கலிபோர்னியாவில் உள்ள லாஸ் லாஸ் ஏஞ்சலஸில் உள்ள அமெரிக்க நாடகக் கலைக்கழகத்தில் நடிப்பு பயிற்றார். இவரும் எசுப்பானியா பாடகி ஐதானாவும் நவம்பர் 2018 ஆண்டு முதல் காதல் உறவில் உள்ளார்கள்.
# இந்தியாவில் நேபெ. நேஆ. இ. மா. உரிமைகள்

இந்தியாவில் **நேர்பாலீர்ப்புப் பெண், நேர்பாலீர்ப்பு ஆண், இருபாலீர்ப்பாளர், மாற்றுப் பாலினத்தவர்** (நேபெ. நேஆ. இ. மா) **உரிமைகள்** (LGBT rights in India) வழங்குவது சமீபத்திய ஆண்டுகளில் அதிகரித்து வருகின்றன. இருப்பினும், இந்திய நேபெ. நேஆ. இ. மா. குடிமக்கள் மற்ற சமூக மக்களுடன் ஒப்பிடுகையில் இன்னும் சில சமூக மற்றும் சட்ட சிக்கல்களை அனுபவிக்கின்றனர். இந்தியா நேர்பாலீர்ப்பு மற்றும் மாற்றுப் பாலினத்தவர் அடையாளங்களுக்கு எதிராக நேரடியாக பாகுபாடு காட்டும் காலனித்துவ காலச் சட்டங்களை ரத்து செய்துள்ளது, மேலும் பாலியல் நாட்டம் மற்றும் பாலின அடையாளத்தின் அடிப்படையிலான பாகுபாட்டைத் தடுக்க அரசியலமைப்பின் 15வது பிரிவு வழிவகை செய்கிறது. ஆனால் நேர்ப்பால் திருமணம் உட்பட பல சட்டப் பாதுகாப்புகள் வழங்கப்படவில்லை.  
இந்தியாவில் மாற்றுப் பாலினத்தவர் 2019இல் நிறைவேற்றப்பட்ட சட்டத்தின் கீழ் பாலின இடமாற்ற அறுவை சிகிச்சை மூலம் சட்டப்பூர்வமாக தங்களது பாலின அடையாளங்களை மாற்ற அனுமதிக்கப்படுகிறார்கள், மேலும் மூன்றாம் பாலினத்தின் கீழ் தங்களை பதிவு செய்ய அரசியலமைப்பு இவர்களுக்கு உரிமையினை வழங்குகிறது. கூடுதலாக, சில மாநிலங்கள் தெற்கு ஆசியாவில் பாரம்பரிய மூன்றாம் பாலின மக்களான *ஹிஜ்ராக்களை* வீட்டுத்திட்டங்கள் மூலம் பாதுகாத்து, நலத்திட்ட உதவிகள், ஓய்வூதிய திட்டங்கள், அரசு மருத்துவமனைகளில் இலவச செயல்பாடுகள் மற்றும் அவர்களுக்கு உதவ வடிவமைக்கப்பட்ட பிற திட்டங்களை வழங்குகின்றன. இந்தியாவில் சுமார் 480,000 மக்கள் திருநங்கைகளாக உள்ளனர்  
இந்திய உச்ச நீதிமன்றம் 2018 இல், நவ்தேஜ் சிங் ஜோஹர் எதிர். யூனியன் ஆஃப் இந்தியா வழக்கின் முக்கிய தீர்ப்பில், இந்திய தண்டனைச் சட்டத்தின் 377வது பிரிவை நீக்கி, வயது வந்தவர்களுக்கிடையிலான ஒருமித்த நேர்பாலீர்ப்பு உறவை குற்றமற்றதாக்கியது.  
நேபெ. நேஆ. இ. மா. உரிமைகளுக்கு ஆதரவாக வலுவான அரசியல் இயக்கங்கள் இருந்தபோதிலும், இந்திய மக்களிடையே கணிசமான அளவு நேர்ப்பாலீர்ப்பு குறித்த பயம் பரவலாக உள்ளது, ஒரு கருத்துக் கணிப்பின்படி நான்கு இந்தியர்களில் ஒருவர் நேர்ப்பாலியல் உறவை எதிர்க்கின்றனர். 2010களில், இந்தியாவில் நேபெ. நேஆ. இ. மா. மக்கள் அதிக அளவில் சகிப்புத்தன்மையையும் ஏற்றுக்கொள்ளுதலையும் பெற்றனர், குறிப்பாக பெரிய நகரங்களில் இது அதிகமாக இருந்தது.  
பன்னாட்டு ஆராய்ச்சி நிறுவனமான இப்சோஸ் ஏப்ரல் 23 மற்றும் மே 7, 2021 க்கு இடையில் நடத்தப்பட்ட நேபெ. நேஆ. இ. மா. பிரைட் 2021 உலகளாவிய ஆய்வு பற்றிய அறிக்கையை வெளியிட்டது. கணக்கெடுக்கப்பில் கல்ந்து கொண்ட இந்திய மக்கள்தொகையில் 2% பேர் ஆண் அல்லது பெண் தவிர மற்றவர்களாக அடையாளம் காணப்படுவதாக அந்த முடிவுகள் காட்டுகின்றன, இதில் மாற்றுப் பாலினத்தவர், இருபாலீர்ப்பு அல்லாதோர் மற்றும் பிறர் அடங்குவர். பாலியல் நாட்டங்களைப் பொறுத்தவரை கணக்கெடுப்பில் கலந்து கொண்டவர்கள் 3% நேர்பாலீர்ப்பு ஆண்கள், நேர்பாலீர்ப்புப் பெண்கள் ஆகியோரையும் உள்ளடக்கியது, 1 சதவீதத்தினர் பண்புசார் ஈர்ப்பு கொண்டவர்களாகவும் 17% பேர் எதிர்பாலீர்ப்பு அல்ல எனவும் தெரிவித்துள்ளனர். 'தெரியாது', மற்றும் 'பதில் அளிக்க விரும்பவில்லை' என்பவர்களைத் தவிர்த்து.
# இந்தியாவில் நேபெ. நேஆ. இ. மா. உரிமைகள்

## வரலாறு

### இந்து வேதங்கள்

இந்து மதம் மூன்றாம் பாலினத்தை அங்கீகரிக்கிறது*. மகாபாரதத்தில்* சில கதாபாத்திரங்கள் மாற்றுப் பாலினத்தவராக உள்ளன, காவியத்தின் சில பதிப்புகளின்படி, சிகண்டி சில சமயங்களில் ஒரு பெண்ணாகப் பிறப்பதாகக் கூறப்படுகிறது, ஆனால் ஆணாக அடையாளம் கண்டு இறுதியில் ஒரு பெண்ணை மணப்பதாகக் கூறப்படுகிறது. பகுச்சரா மாதா கருவுறுதலின் தெய்வம், *ஹிஜ்ராக்களால்* அவர்களின் ஆதரவாளராக வழிபடப்படுகிறார்.  
தர்மம் மற்றும் மருத்துவம் தொடர்பான இரண்டு முக்கியமான சமஸ்கிருத நூல்களான *நாரதஸ்மதி* மற்றும் *சுஷ்ருத சம்ஹிதா*, நேர்ப்பாலீர்ப்பு மாறாதது என்று அறிவித்து, நேர்ப்பாலீர்ப்பாளர்கள் எதிர் பாலினத்தவரை திருமணம் செய்வதைத் தடுக்கிறது.
# ஜெ. தேவிகா

**முனைவர் ஜெ. தேவிகா** (J. Devika முழு பெயர் ஜெயக்குமாரி தேவிகா) ஒரு மலையாள வரலாற்றாசிரியர், பெண்ணியவாதி, சமூக விமர்சகர் மற்றும் கேரளாவைச் சேர்ந்த கல்வியாளர் ஆவார். இவர் தற்போது திருவனந்தபுரத்தில் உள்ள மேம்பாட்டு ஆய்வு மையத்தில் பேராசிரியராகவும் ஆராய்ச்சியாளராகவும் உள்ளார். ஆரம்பகால கேரள சமூகத்தில் பாலின உறவுகள் குறித்த பல புத்தகங்கள் மற்றும் கட்டுரைகளை அவர் எழுதியுள்ளார். இவர் இருமொழிகளில் எழுத்துப் பணிகளை மேற்கொள்கிறார். மலையாளம் மற்றும் ஆங்கிலம் மொழிகளில் புனைகதை மற்றும் புனைகதை அல்லாத புத்தகங்களை மொழிபெயர்த்தார். இவர் கேரளாவில் பாலினம், அரசியல், சமூக மற்றும் பொருளாதார முன்னேற்றங்களைக் குறிக்கும் வகையில் *காஃபிலா, எக்கனாமிக், பொலிடிக்கல், தெ வயர்* ஆகிய பதிப்பகங்களில் எழுதி வருகிறார்.
# ஜெ. தேவிகா

## கல்வி

தேவிகா, வரலாற்று ஆய்வுகள் குறித்து புது தில்லியில் உள்ள ஜவகர்லால் நேரு பல்கலைக்கழகத்தில் முதுகலைப் பட்டம் பெற்றார். மகாத்மா காந்தி பல்கலைக்கழகம், கோட்டயத்தில் முனைவர் பட்டம் பெற்றார்.  
ஸ்திரீவதம் எனும் பெயரில் பெண்ணியக் கோட்பாட்டின் அறிமுகத்தை இவர் 2000 ஆம் ஆண்டில் வெளியிட்டார். **குலஸ்திரீயும் சந்தப்பென்னும் உண்டாயாதெங்கினே?** எனும் நூலில் பெண்ணியக் கண்ணோட்டத்தில் கேரள வரலாற்றினை தெரிவிக்கிறார். இவர் கேரளாவின் சமூக மற்றும் அரசியல் வரலாற்றைக் கண்டறிந்து அதனை சுவாரஸ்யமான உட்பார்வைகளை தனது படைப்புகளில் வழங்குகிறார். உதாரணமாக, கேரளாவில் புடவை ஆடைக் குறியீடு மற்றும் வரதட்சணை ஆகியவை எவ்வாறு பரவியது என்பதை இவர் விளக்குகிறார்.  
தேவிகா மலையாளத்திலிருந்து ஆங்கிலத்திற்கு பல புத்தகங்களை மொழிபெயர்த்திருக்கிறார். நளினி ஜமீலாவின் சுயசரிதை மற்றும் கெ.ஆர்.மீரா மற்றும் சாரா ஜோசப்பின் சிறுகதைகள் ஆகியன இவற்றில் குறிப்பிடத்தகுந்தன ஆகும். மேலும் இவர் பரவலாக அறியப்பட்ட கெ. ஆர். மீரா எழுதிய மலையாளப் புதினமான *ஆரேசர்* என்பதனை 2014 ஆம் ஆண்டில் *ஹேங்வுமன்* என்று ஆங்கிலத்தில் மொழிபெயர்த்தார். 2017 ஆம் ஆண்டில் அம்பிகசுதன் எழுதிய *என்மகஜே* எனும் புதினத்தினை ஆங்கிலத்தில் *சுவர்கா* என்ம் பெயரில் மொழிபெயர்த்தார்.  
இவர் இந்தியாவின் பல மாநிலங்களிலும் மற்ற நாடுகளிலும் வெளியான கல்வி இதழ்களில் பல கட்டுரைகளை வெளியிட்டுள்ளார், உலகம் முழுவதும் பல சொற்பொழிவுகளை வழங்கினார் மற்றும் மலையாளம் மற்றும் ஆங்கிலத்தில் சமகால பிரச்சினைகள் குறித்தும் இவர் விரிவாக எழுதினார். தேவிகா மலையாளத்தில், சமகால பதிப்பகங்களில் விரிவாக எழுதுகிறார். இவர் குழந்தைகளுக்காகவும் எழுதியுள்ளார், இவருடைய படைப்பு கேரள சாஸ்திர சாகித்ய பரிஷத் மூலம் வெளியிடப்பட்டது  
ஸ்வந்த்ரியவாதினி என்ற முதல் தலைமுறை மலையாள பெண்ணியவாதிகள் பற்றிய வலைத்தளமும் இவருக்கு உள்ளது.
# மிகுவல் ஹெரான்

**மிகுவல் ஏஞ்சல் கார்சியா டி லா ஹெரான்** (பிறப்பு: 25 ஏப்ரல் 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் (2017-2021) மற்றும் எலைட் (2018-2019) போன்ற தொடர்களில் நடித்ததன் மூலம் அறியப்படும் நடிகர் ஆனார். 2016 ஆம் ஆண்டில் 'நத்திங் இன் ரிட்டர்ன்' என்ற திரைப்படத்தில் நடித்ததற்காக சிறந்த புதுமுக நடிகருக்கான கோயா விருதை வென்றுள்ளார்.  
இவர் இந்திய இசை ஓடிடி தளமான கானாவின் விளம்பரத்திலும் நடிகை பியா பஜ்பை என்பவருடன் இணைத்து நடித்துள்ளார் என்பது குறிப்பிடத்தக்கது.
# கீதா தர்மராஜன்

**கீதா தர்மராஜன்**(Geeta Dharmarajan) ஓர் எழுத்தாளர், ஆசிரியர், கல்வியாளர் மற்றும் 1988 இல் நிறுவப்பட்ட ஒரு இலாப நோக்கற்ற நிறுவனமான கதாவின் நிர்வாக இயக்குநர் ஆவார்.இந்த நிறுவனம் ஏழை குடும்பங்களைச் சேர்ந்த குழந்தைகளின் கல்விக்காக செயல்படுகிறது.  
கதா 1989 இல் டெல்லியில் அமைந்துள்ள ஒரு பதிவு செய்யப்பட்ட இலாப நோக்கற்ற மற்றும் அரசு சாரா நிறுவனம் ஆகும். கதா நிறுவனம் ஆசிரியர் பயிற்சி, குழந்தைகள் கல்வி மற்றும் இலக்கியம் தொடர்பான செயல்களில் ஈடுபடுகிறது.இந்தியா முழுவதும் சிறப்புரிமை அல்லாத பகுதிகளில் செயல்படுகிறது.  
தர்மராஜனின் தொழில்முறை தலையங்க அனுபவமானது, *டார்கெட் எனும்* குழந்தைகள் இதழில் தொடங்கியது பின்னர் இவர், பென்சில்வேனியா பல்கலைக்கழகத்தின் விருது பெற்ற முன்னாள் மாணவர் இதழான *தி பென்சில்வேனியா கெஸெட்டில்* பணியாற்றினார்*.* கீதா 30 இற்கும் மேற்பட்ட சிறுவர் இலக்கியம் மற்றும் இந்தியாவிலும் வெளிநாடுகளிலும் பத்திரிக்கைகள் மற்றும் செய்தித்தாள்களில் 450 இற்கும் மேற்பட்ட துனுக்குகளில் வெளியாகின. 2012 ஆம் ஆண்டில் இந்திய அரசு இவருக்கு பத்மசிறீ விருதை வழங்கியது .
# கீதா தர்மராஜன்

## தனிப்பட்ட வாழ்க்கை

கீதா தர்மராஜன் 1948 இல் இந்தியாவின் தமிழ்நாடு மாநிலத்தில் சென்னையில் பிறந்தார் இவரது தந்தை என். கிருஷ்ணமூர்த்தி ஒரு மருத்துவர் மற்றும் ஒவ்வாமை நிபுணர் இவரது தாயார் கல்யாணி கிருஷ்ணமூர்த்தி ஒரு கவிஞர் மற்றும் கருநாடகப் பாடல்களை இயற்றுபவர் ஆவார். இவர் தனது ஏழு வயதிலேயே பாரம்பரிய பரதநாட்டியம் மற்றும் கர்நாடக இசை கற்கத் தொடங்கினார்.இவர் ஹோலி ஏஞ்சல்ஸ் உயர்நிலைப் பள்ளியில் பயின்றார்.ஸ்டெல்லா மேரிஸ் கல்லூரியில் ஆங்கில இலக்கியத்தில் பட்டம் பெற்றார்.
# கீதா தர்மராஜன்

## கதா புத்தகங்கள்

கதா பரிசுக் கதைகளை உள்ளடக்கிய கதையின் பட்டியலின் தலைமை ஆசிரியராக உள்ளார். இவர் இந்தியாவின் 300 க்கும் மேற்பட்ட சிறந்த இலக்கிய திறமைகளின் கதைகளைத் திருத்தம் செய்யும் பொறுப்பினை மேற்கொண்டுள்ளார். 21 இந்திய மொழிகளில் எழுதினார். கதா புத்தகங்கள் பெரியவர்கள் மற்றும் குழந்தைகளுக்கான சமகால இந்திய புனைகதைகளின் தொகுப்பு ஆகும். கதா இந்தியாவின் பல வாய்வழி மற்றும் எழுதப்பட்ட மரபுகளிலிருந்து 0 - 17 வயதுடைய குழந்தைகளுக்கான படைப்புகளை வழங்குகிறது. இலக்கியத்தினை சிறப்பிக்கும் வகையில் கதா திருவிழாக்களை ஒருங்கிணைப்பதில் இவர் முக்கிய பங்காற்றினார். இதன்மூலம் இலக்கியப் படைப்புகளை பொதுமக்களிடத்தில் கொண்டு சேர்ப்பதில் முக்கிய பங்காற்றினார். கதா திருவிழாக்கள், எழுத்தாளர்கள், மொழிபெயர்ப்பாளர்கள், அறிஞர்கள், விமர்சகர்கள், கதைசொல்லிகள் மற்றும் சமகால கலைஞர்கள் மற்றும் சமூக ஆர்வலர்களுக்கான சந்திப்பு இடங்களை உருவாக்குகின்றன. கீதா , இந்தியாவில் 500 பள்ளிகளில் நிறுவப்பட்ட கூட்டுறவுகளுடன் இணைந்து மத்திய இடைநிலைக் கல்வி வாரியத்திற்கான எழுத்தாளர் பட்டறையினை வழிநடத்தினார்,
# கீதா தர்மராஜன்

## கதா பள்ளிகள்

கதா ஆய்வகப் பள்ளி 1990 இல் ஐந்து குழந்தைகளுடன் தொடங்கியது. இன்று அது படைப்பாற்றல் மையமாக உள்ளது, ஒவ்வொரு ஆண்டும் தொழில் வல்லுநர்களை உருவாக்குகிறது, அவர்கள் தங்கள் குடும்பங்களை ஆதரிக்கும் தொழில்முனைவோராக மாறுகிறார்கள் அல்லது உயர் படிப்புக்கு செல்கிறார்கள். கதாவின் 80% க்கும் மேற்பட்ட குழந்தைகள் கல்லூரிக்குச் செல்கிறார்கள். இதனை சமீபத்தில் வேல்ஸ் இளவரசர் பார்வையிட்டார்.
# கீதா தர்மராஜன்

## விருதுகள், கௌரவங்கள்

2012 ஆம் ஆண்டில் இந்திய அரசின் குடிமை விருதான பத்மசிறீ விருதினைப் பெற்றார். 2013 ஆம் ஆண்டில் மில்லீனியம் அலயன்ஸ் இன்னவேட்டர் விருது, ஸ்டாக்ஹோம் விருதினை 2001 ஆம் ஆண்டில் பெற்றார்.
# மக்புசா காதுன்

**மக்புசா காதுன்** (Mahfuza Khatun) ஒரு வங்காளதேச நீச்சல் வீரர் . 2016 கவுகாத்தியில் நடந்த தெற்காசிய விளையாட்டுப் போட்டியில் 50 மீ & 100 மீ மார்பாலுந்தி நீந்துதல் பிரிவு நீச்சல் போட்டியில் இரண்டு தங்கப் பதக்கங்களை வென்றார்.
# மக்புசா காதுன்

## ஆரம்ப கால வாழ்க்கை

இவர் ஜெஸ்ஸோர் மாவட்டம், அபயநகர் மேல்பாக்கத்தில் உள்ள பஞ்சகபோர் கிராமத்தில் ஒரு ஏழைக் குடும்பத்தில் பிறந்தார். இவருடைய தந்தையின் பெயர் அலி அகமது காஜி மற்றும் தாயின் பெயர் கரிமோன் நேசா. இவருக்கு நான்கு உடன்பிறப்புகள் உள்ளனர்.  
ஷிசு அகாடமி நீச்சல் போட்டியின் மூலம் 1999 ஆம் ஆண்டில் நீச்சல் போட்டிகளில் பங்கேற்கத் தொடங்கினார். இவர் தனது 3 வது வகுப்பில் முதல் பதக்கம் வென்றார். 2002 ஆம் ஆண்டில் டாக்காவில் நடந்த தேசிய நீச்சல் போட்டியில் 100 மீட்டர் மார்பாலுந்தி நீந்துதல் பிரிவில் முதல் தங்கப் பதக்கம் வென்றார்.  
இவர் பங்களாதேஷ் கிரிரா ஷிக்கா ப்ரோதிஷ்டானின் மாணவி ஆவார். 2002 ஆம் ஆண்டில் தேசிய விளையாட்டு நிறுவனத்தில் பயிற்சி பெற்றார். பின்னர் இவர் 2016 ஆம் ஆண்டில் சிட்டகாங் பல்கலைக்கழகத்தில் தகவல் தொடர்பு மற்றும் இதழியலில் இளங்கலை மற்றும் முதுகலை பட்டப்படிப்புகளை முடித்தார். ஆரம்பத்தில் இவர் 2010 ஆம் ஆண்டில் அன்சார்-விடிபி சேவைக் குழுவில் சேர்ந்தார் ஆனால் வங்கதேசக் கடற்படையில் சேரும் பொருட்டு 2013 ஆம் ஆண்டில் வெளியேறினார்.
# மக்புசா காதுன்

## தொழில்

மக்புசா காதுனின் விருப்பமான நிகழ்வுகள் 100 மற்றும் 50 மீட்டர் மார்பாலுந்தும் நீச்சு பாணிப் பந்தயங்கள் ஆகும். இவர் தனது முதல் தெற்காசிய விளையாட்டுப் பதக்கத்தை கொழும்பு 2006 இல் 100 மீ மார்புந்து நீச்சலில் பெற்றார் . அந்த விளையாட்டுகளில் 100 மற்றும் 50 மீட்டர் மார்பாலுந்தும் நீச்சலில் இரண்டு வெண்கலப் பதக்கங்களை வென்றார்.  
மீண்டும் 2010 தெற்காசிய விளையாட்டுக்களில், அவர் 100 மற்றும் 50 மீட்டர் மார்பாலுந்தும் நீச்சலில் இரண்டு வெள்ளிப் பதக்கங்களைப் பெற்றார். படிப்படியாக தன்னை மேம்படுத்திக்கொண்டு, மக்புசா 2016 தெற்காசிய விளையாட்டுகளில் 100 மற்றும் 50 மீட்டர் மார்பாலுந்தும் நீச்சல் பிரிவில் தங்கத்தை வென்றார். 50 மீட்டரில், இவர் 2016 ஆம் ஆண்டில் 34.88 வினாடிகளில் நீந்தி தெற்காசிய விளையாட்டுப் போட்டிகளின் முந்தைய சாதனையை முறியடித்தார்.  
2010 ஆம் ஆண்டு டெல்லியில் நடந்த பொதுநலவாய விளையாட்டுப் போட்டி துபாயில் நடைபெற்ற 2010 எஃப்ஐஎன்ஏ உலக நீச்சல் வாகையாளர் போட்டி (25 மீ), 2013 பார்சிலோனாவில் நடந்த உலக நீர் விளையாட்டு வாகையாளர் போட்டி கிளாஸ்கோவில் நடைபெற்ற 2014 பொதுநலவாய விளையாட்டுக்கள் ஆகியவற்றில் வங்கதேசத்தைப் பிரதிநிதித்துவப்படுத்தினார்.
# மக்புசா காதுன்

## தனிப்பட்ட வாழ்க்கை

காதுன் மற்றொரு நீச்சல் வீரர் ஷாஜகான் அலியை 18 மார்ச் 2016 அன்று மணந்தார். இவர்கள் சிறிது காலம் சேர்ந்து வாழும் பாங்கில் தங்கள் வாழ்வைத் தொடங்கினர். 2010 ஆம் ஆண்டு தில்லியில் பொதுநலவாய விளையாட்டுப் போட்டிகளில் இருந்தபோது தாஜ்மஹாலுக்கு முன்பு ஷாஜகான் அலி தனது காதலை இவரிடம் முன்மொழிந்தார். கதுனும் அலியும் 2002 முதல் ஒருவரை ஒருவர் அறிந்திருக்கிறார்கள்.
# ஜெய்மி லோரென்டே

**ஜெய்மி லோரென்டே லோபஸ்** (பிறப்பு: திசம்பர் 12, 1991) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடர்களான மணி ஹெய்ஸ்ட் மற்றும் எலைட் போன்ற தொடர்களில் டேனியல் மற்றும் பெர்னாண்டோ "நானோ" ஆகிய கதாபாத்திரங்களில் நடித்ததன் மூலம் மிகவும் பிரபலமானவர்.
# ஜெய்மி லோரென்டே

## வாழ்க்கை

ஜெய்மி லோரென்டே 12 திசம்பர் 1991 ஆம் ஆண்டு முர்சியாவில் பிறந்தார். இவருக்கு ஜூலியா என்ற ஒரு மூத்த சகோதரி உண்டு. இவர் முர்சியாவில் உள்ள சுப்பீரியர் நாடகப் பள்ளியில் பயிற்சி பெற்றார்.
# தயா லட்சுமிநாராயணன்

**தயா லட்சுமிநாராயணன்** (Dhaya Lakshminarayanan) நகைச்சுவை நடிகர், கலைஞர், தொலைக்காட்சித் தொகுப்பாளர், மற்றும் கதைசொல்லி ஆவார். இவர் சான்பிரான்சிஸ்கோ *ஆசிய கலை அருங்காட்சியகம் தெ சான் ஜோஸ் மியூசியம், சைரன் திரையரங்கு, சான்பிரான்சிஸ்கோ பன்ச்லயன் நகைச்சுவை சங்கம் மற்றும் கோப் நகைச்சுவை சங்கம் பிராவா திரையரங்கு, த்ரோக்மார்டன் தியேட்டர் * போன்றவற்றில் இவர் நிகழ்ச்சிகளை நிகழ்த்தியுள்ளார்.  
*என்பிஆரின்* இன் *ஸ்னாப் ஜட்ஜ்மென்ட்*, வானொலி நிகழ்ச்சிகளில் லட்சுமிநாராயணன் கலந்து கொண்டார். அந்த நிகழ்ச்சியில் இவர் ஏழு முறை கலந்து கொண்டார். மற்றும் *ட்ரேசி ஹம்ப்ரேயுடன்* *சிபிஎஸ்'ஸ் பே* சண்டேவில் கலந்து கொண்டார். பாஸ்டனின் WGBH இல் உருவாக்கப்பட்ட ஒரு பொது தொலைக்காட்சி நிகழ்ச்சியான *உயர்நிலைப் பள்ளி வினாடி வினா நிகழ்ச்சியின்* முன்னாள் தொகுப்பாளராகவும் இவர் பணியாற்றியுள்ளார். இது மார்ச் 2010 இல் வெளியானது.
# தயா லட்சுமிநாராயணன்

## ஆரம்ப கால வாழ்க்கை

லட்சுமி நாராயணன் ஓஹியோவின் கிளீவ்லாந்தில் உள்ள ஒரு இந்து குடும்பத்தில் வளார்ந்தார். பின்னர் பர்மிங்காம், அலபாமா சென்றார்.  
லட்சுமிநாராயணனின் தந்தை, ஏ. வி, 12 உடன்பிறப்புகளில் ஒருவர், அவர்களில் ஐந்து பேர் குழந்தை பருவத்திலேயே இறந்தனர். இவர் முதலில் தென்னிந்தியாவிலிருந்து 1970 இல் 12 அமெரிக்க டாலர்களுடன் குடியேறினார்; இவர் தனது மனைவியுடன் இல்லினாய்ஸில் சிறிது காலம் குடியேறினார்.  
லட்சுமிநாராயணனின் தந்தை ஓய்வுபெற்ற இயற்பியல் பேராசிரியர், அவரது தாயார் ஒரு மென்பொருள் பொறியாளர் . லட்சுமிநாராயணனின் சகோதரர் யேலில் நரம்பியலில் முனைவர் பட்டம் பெற்றார் .
# தயா லட்சுமிநாராயணன்

## கல்வி

லட்சுமி மிநாராயணன் எம்ஐடியில்  
2010 ஆம் ஆண்டில், அவர் மகாத்மா மோசஸ் நகைச்சுவை சுற்றுப்பயணத்தின் மூன்று போட்டியாளார்களில் ஒருவராக இருந்தார் . அதில் குறிப்பாக இவர் ஒருவர் மட்டுமே பெண் போட்டியாளர். அதே ஆண்டு, அவர் பாஸ்டனின் WGBH இல் உருவாக்கப்பட்ட ஒரு பொது தொலைக்காட்சி நிகழ்ச்சியான *உயர்நிலை பள்ளி வினாடி வினா நிகழ்ச்சியின்* தொகுப்பாளராக ஆனார்.  
2011 ஆம் ஆண்டில், லட்சுமிநாராயணன் சான் பிரான்சிஸ்கோ இலாப நோக்கற்ற ஒன் எகானமி, *எவரிடே டெக்* என்றழைக்கப்படும் ஒரு நகைச்சுவை-சந்திப்பு வலைத் தொடரை உருவாக்கினார்.  
2013 ஆம் ஆண்டில், லட்சுமி நாராயணனின் குறிப்பிடத்தகுந்த நிகழ்ச்சிகளில் ஒன்று, *பிராவாவின் புத்தாண்டு காமெடி ஃபியஸ்டா ஆகும், அவர் மார்கா கோம்ஸ்* மற்றும் மிகியா மோஸ்லி ஆகியோருடன் கலந்து கொண்டார்.
- *காமெடி சென்ட்ரல் ஆசியாவின் அல்டிமேட் காமெடி சேலஞ்ச்* எனும் நிகழ்ச்சியில் வெற்றி பெற்றார்*.*
- 2007 *பேட்டில் ஆஃப் தெ பே-* முதல் இடம் வென்றார்.
# அல்வாரோ ரிகோ

**அல்வாரோ ரிகோ லாடெரா** (பிறப்பு: 13 ஆகத்து 1996) என்பவர் எசுப்பானிய நாட்டு நடிகர் ஆவார். இவர் நெற்ஃபிளிக்சு தொடரான எலைட் என்ற தொடரில் 'போலோ' என்ற கதாபாத்திரத்தில் நடித்ததற்காக மிகவும்
பிரபலமானவர்.
# அல்வாரோ ரிகோ

## நடிப்புத்துறை

இவர் 2017 ஆம் ஆண்டு 'வெல்வெட் கோல்சியன்' என்ற தொடரின் மூலம் நடிகராக அறிமுகமானார். அதை தொடர்ந்து நெற்ஃபிளிக்சு அசல் தொடரான எலைட் என்ற தொடரில் இருபால்சேர்க்கையாளராக 'போலோ' என்ற கதாபாத்திரத்தில் நடித்தார். அதை தொடர்ந்து 2020 இல் 'எல் சிட்' என்ற தொடரிலும் 2021 ஆம் ஆண்டில் 'லா காசா. திராமுந்தனா' மற்றும் 'அல்பா' போன்ற தொடர்களிலும் நடித்துள்ளார்.
# சிகந்தினி கனகசுந்தரம்

**சிகந்தினி கனகசுந்தரம்** (*Shikandhini Kanagasundrem*) என்பவர் பிரித்தானிய -இலங்கை நுண்ணுயிரியலாளர் ஆவார். தொழில் ரீதியாக இவர் சிகோ விசுவநாதன்
# சிகந்தினி கனகசுந்தரம்

## தொழில்

சிகந்தினி தனது ஆரம்பக் கல்வியை கொழும்பு புனித பிரித்கெட்டு கன்னியர் மடப் பள்ளியில் படித்து முடித்தபின் உயர் கல்விக்காக ஐக்கிய இராச்சியத்திற்கு சென்றார். இலண்டனில் உள்ள மிடில்செக்சு மருத்துவமனை மருத்துவப் பள்ளியில் மருத்துவ துறையில் சிகந்தினி தனது உயர் படிப்பைத் தொடர்ந்தார். இலண்டன் பல்கலைக்கழக கல்லூரி மருத்துவமனையில் மருத்துவ நுண்ணுயிரியல் பாடத்தை சிறப்புப் பாடமாகப் படித்தார். மருத்துவ நுண்ணுயிரியலில் அவர் 2003 ஆம் ஆண்டில் இளவரசி அலெக்சாண்ட்ரா மருத்துவமனை அறக்கட்டளையின் தொற்றுத் தடுப்பு இயக்குநரானாக உயர்ந்தார்.  
தொற்று தடுப்பு மற்றும் கட்டுப்பாட்டு குழுவின் ஆதரவுடன், மருத்துவர் சிகந்தினி கனகசுந்தரம் பல தொற்று சவால்களுக்கு மருத்துவமனையின் பதிலை வழிநடத்தி கட்டுப்படுத்தினார். இது மருத்துவமனையை தேசிய அளவில் சிறந்த தரத்திற்கு அங்கீகரிக்கவும், குறைந்த தொற்று விகிதங்களின் சிறந்த பதிவை பெறவும் உதவியது.
# சிகந்தினி கனகசுந்தரம்

## விருதுகள்

ராணி இரண்டாம் எலிசபெத் அவர்களால் , பிரிட்டிசு பேரரசின் மிகச்சிறந்த ஒழுங்கின் உறுப்பினராக சிறப்பிக்கப்பட்டார். இராணியின் 2021 ஆண்டின் புத்தாண்டு கௌரவத்தின் போது, நுண்ணுயிரியல் மற்றும் தொற்று தடுப்பு மற்றும் கட்டுப்பாட்டில் சிறப்பான சேவை செய்ததற்காக இச்சிறப்பு வழங்கப்பட்டது. குறிப்பாக [[2020 ஐக்கிய இராச்சியத்தில் கொரோனாவைரசுத் தொற்று|இங்கிலாந்தில் கோவிட் -19 தொற்றுநோய்க்கு மத்தியில் சிகந்தினி கௌரவிக்கப்பட்டார். இந்த விருது நுண்ணுயிரியல் மற்றும் தொற்று தடுப்பு மற்றும் கட்டுப்பாடு ஆகியவற்றில் இவரது நிபுணத்துவத்தின் உச்சம் மற்றும் அங்கீகாரமாகும்.  
கோவிட் தொற்றுநோய்களின் போது, மருத்துவர் சிகந்தினி கனகசுந்தரம் மருத்துவமனையில் பரவும் தொற்று விகிதங்களைக் குறைக்க முக்கியமான நடைமுறைகளையும் மாற்றங்களையும் செயல்படுத்தினார். அவரது தலைமை மற்றும் நிபுணத்துவம் சந்தேகத்திற்கு இடமின்றி நோயாளிகள் மற்றும் ஊழியர்களிடையே தொற்றுநோய்களைக் குறைத்தது.  
சிகந்தினி கனகசுந்தரம் தனது பணியில் அர்ப்பணிப்புடன் பணியாற்றினார். பணியாளர்கள் மற்றும் நோயாளிகளின் பாதுகாப்பிற்கான தூதர் மற்றும் வழக்கறிஞர் என்று அறியப்பட்டார். எல்லா நேரங்களிலும் சிறந்த தொற்று தடுப்பு கட்டுப்பாட்டு ஆலோசனைகளை வழங்கினார். தொற்று தடுப்பு மற்றும் கட்டுப்பாட்டு குழுவின் ஆதரவுடன், மருத்துவர் சிகந்தினி கனகசுந்தரம் பல தொற்று சவால்களுக்கு மருத்துவமனையின் பதிலை வழிநடத்தி கட்டுப்படுத்தினார். இது மருத்துவமனையை தேசிய அளவில் சிறந்த தரத்திற்கு அங்கீகரிக்கவும், குறைந்த தொற்று விகிதங்களின் சிறந்த பதிவை பெறவும் உதவியது.
# தமிழ்நாட்டில் ந,ந,ஈ,தி உரிமைகள்

நங்கை, நம்பி, ஈரர், திருனர் **(ந,ந,ஈ,தி) உரிமைகள்** இந்தியாவில் மிகவும் முற்போக்கானவை. திருநங்கைகள் நலக் கொள்கையை அறிமுகப்படுத்திய இந்தியாவின் முதல் மாநிலம் தமிழ்நாடு ஆகும் , இதில் திருநங்கைகள் அரசு மருத்துவமனைகளில் இலவச பாலின மாற்று அறுவை சிகிச்சை மற்றும் பல்வேறு சலுகைகள் மற்றும் உரிமைகளைப் பெற முடியும். தமிழ்நாடு அரசுதான் இந்தியாவிலேயே முதன்முதலாக இருபால் பாலியல் உறவு குழந்தைகளுக்கு கட்டாய பாலின அறுவை சிகிச்சையை தடை செய்தது.  
2018 இல் உச்ச நீதிமன்ற தீர்ப்பைத் தொடர்ந்து, ஒரே பாலின பாலியல் செயல்பாடு சட்டப்பூர்வமானது. இந்திய ஒன்றியம் ந,ந,ஈ,தி சமூகம், குறிப்பாக திருநங்கைகள் நலன்கள் தொடர்பாக தமிழ்நாடு சிறப்பான நடவைக்கைகளை மேர்கொண்டு வந்துள்ளது. ஆயினும்கூட, பாகுபாடு, எதிர் பாலின திருமணங்கள், கொடுமைப்படுத்துதல், தற்கொலைகள், மற்றும் குடும்ப நிராகரிப்புகள் ஆகிய செயல்கள் நடந்து கொண்டுவருகிறது. 2015 ல் ஒரு கணக்கீட்டின் படி, தமிழ்நாடு சுமார் 16.380 மக்கள் தங்களை ந,ந,ஈ,தியாக அடையாளம் காணப்பட்டுள்ளனர் .
# தமிழ்நாட்டில் ந,ந,ஈ,தி உரிமைகள்

## ஒரே பாலின பாலியல் செயல்பாடுகள் சட்டபூர்வமானவை

6 செப்டம்பர் 2018 அன்று , இந்திய உச்ச நீதிமன்றம் ஒருமனதாக பிரிவு 377 ஐ அரசியலமைப்பிற்கு முரணானது, இது சுயவிருப்பம், நெருக்கம் மற்றும் அடையாளம் ஆகிய தனிநபர்களின் அடிப்படை உரிமைகளை மீறுவதாக தீர்ப்பளித்தது, இதனால் தமிழ்நாடு உட்பட இந்தியாவில் ஓரினச்சேர்க்கையை சட்டப்பூர்வமாக்கியது.
# தமிழ்நாட்டில் ந,ந,ஈ,தி உரிமைகள்

## ஒரே பாலின உறவுகளை அங்கீகரித்தல்

ஓரின சேர்க்கை திருமணங்கள் தமிழகத்தில் அங்கீகரிக்கவோ அல்லது இரத்து செய்யப்படவோ இல்லை.  
22 ஏப்ரல் 2019 அன்று தமிழ்நாடு, சென்னை உயர் நீதிமன்றம், இந்து மதம் திருமணங்கள் சட்டம் 1955 என்பதன் படி "மணமகள்" என்பதில் திருநங்கைகளும் அடங்குவர் எனத் தெரிவித்தது. இதன் மூலம் ஆணுக்கும் திருநங்கைகளுக்கும் இடையில் திருமணத்தை பதிவு செய்ய அதிகாரிகளுக்கு அனுமதி வழங்கி உத்தரவிட்டது.
# தமிழ்நாட்டில் ந,ந,ஈ,தி உரிமைகள்

## திருநங்கைகளின் உரிமைகள்

தமிழ்நாட்டில் திருநங்கை ஆண்கள் திருநர் என அழைக்கப்படுகின்றனர் திருநங்கை பெண்கள் திருநங்கை என அழைக்கப்படுகின்றனர். 1990களின் முற்பகுதியில் இவர்கள் அரவாணி எனும் சொல் கொண்டு அழைக்கப்பட்டனர். அரவாணி என்பது ஹிஜ்ரா என்பதன் மாற்றுச் சொல்லாகும். திருநங்கைகள் வேலைகள் மற்றும் அன்றாட வாழ்க்கையில் பெரும் பாகுபாட்டிற்கு உள்ளாக்கப்படுகிறார்கள். இதனால் அவர்கள் பிச்சை எடுத்தல் மற்றும் பால்வினைத் தொழில் போன்றவற்றில் ஈடுபடுகிறார்கள்.  
1994 இல், தலைமை தேர்தல் ஆணையரான டிஎன் சேஷன், இந்தியாவில் திருநங்கைகளுக்கு வாக்களிக்கும் உரிமையை வழங்கினார். மார்ச் 2004 இல், வழக்கறிஞர் ஜிஆர் சுவாமிநாதன் சென்னை உயர்நீதிமன்றத்தில் ஆஜராகி, தமிழகத்தில் திருநங்கைகளுக்கு வாக்காளர் அடையாள அட்டை வேண்டும் எனக் கோரினார். இந்த வழக்கிற்கு பதிலளித்த, அனைத்திந்திய அண்ணா திராவிட முன்னேற்றக் கழகம் (அதிமுக) மாநிலத்தில் 11 திருநங்கைகள் மட்டுமே வாக்காளர் பட்டியலில் தங்கள் பெயர்களைப் பதிவு செய்ய முன்வந்துள்ளதாக நீதிமன்றத்தில் தெரிவித்தது. சமர்ப்பித்ததை பதிவு செய்த பிறகு, நீதிமன்றம் திருநங்கைகள் வாக்காளர்களாகப் பதிவுசெய்யும் உரிமையை ஊடகங்கள் மூலம் விளம்பரப்படுத்துமாறு மாநில அரசுக்கு உத்தரவிட்டது.  
டிசம்பர் 2006 இல், திருநங்கைகளின் வாழ்க்கை நிலைமைகளை மேம்படுத்துவதற்கான பரிந்துரைகளுடன் அரசு ஓர் உத்தரவு பிறக்கப்பிக்கப்பட்டது. இந்த உத்தரவு திருநங்கைகளை நிராகரிப்பதில் இருந்து குடும்பங்களைத் தடுப்பதற்கும், அத்தகைய குழந்தைகள் பள்ளி மற்றும் கல்லூரிகளில் சேர்க்கப்படுவதை உறுதி செய்வதற்கும் ஆலோசனை வழங்கியது. அதன்பிறகு, செப்டம்பர் 2008 இல், அரசு திருநங்கைகளுக்கான நல வாரியத்தை அமைத்தது. சிறப்பு அடையாள அட்டைகளையும் வழங்கத் தொடங்கியுள்ளது.
# சபிக்வா அபீபி

**சபிக்வா அபீபி** (Shafiqa Habibi) ஒரு பத்திரிகையாளர், தொலைக்காட்சி தொகுப்பாளர், ஆர்வலர் மற்றும் ஆப்கானிஸ்தானைச் சேர்ந்த அரசியல்வாதி ஆவார். இவர் பெண் பத்திரிகையாளர்களை ஆதரிக்கும் பணிக்காகவும், 2004 ஆம் ஆண்டில், ஆப்கானிஸ்தான் இராணுவத்தில் படைத்தளபதியாக இருந்த அப்துல ரசீத் தோஸ்தம் ஆட்சியின் போது இவர் ஆப்கானித்தானின் துணை அதிபர் பதவிக்கு போட்டியிட்டதாலும் அறியப்படுகிறார்.
# சபிக்வா அபீபி

## தனிப்பட்ட வாழ்க்கை

சபிக்வா அபீபி ஒரு உயர் ரகப் பின்னணியைச் சேர்ந்த அகமதுஜாய்பஷ்தூன் இனக் குடும்பத்தைச் சேர்ந்தவர் ஆவார். இவர் காபூலில் வளர்ந்தாலும், இவருடைய குடும்பம் லோகார் மாகாணத்தைச் சேர்ந்தது. 1966 ஆம் ஆண்டில், அபீபி காபூல் பல்கலைக்கழகத்தில் இதழியலில் பட்டம் பெற்றார். இவர் ஆப்கானித்தான் அரசாங்கத்தில் பல்வேறு பதவிகளில் பணியாற்றிய மக்மூத் அபீபியை மணந்தார். இவர் வகித்த பதவிகளில் மன்னர் ஜாஹிர் சாவின் தகவல்துறை அமைச்சர் மற்றும் முகமது நஜிபுல்லா அதிபராக இருந்த காலத்தில் ஆப்கான் செனட்டின் தலைவர் ஆகியவையும் உள்ளடங்கும். 1992 ஆம் ஆண்டில் முஜாஹிதீன்கள் காபூலின் கட்டுப்பாட்டைக் கைப்பற்றியபோது, இவரும் இவரது கணவரும் மசார்-ஈ-சரீப்புக்குச் சென்றனர். 2001 ஆம் ஆண்டில் காபூலில் அமெரிக்கா குண்டு வீசத் தொடங்கியபோது, அபீபி பாக்கித்தானில் உள்ள பெசாவர் நகருக்கு தப்பிச் சென்றார்.
# சபிக்வா அபீபி

## இதழியல், செயல்பாடு மற்றும் அரசியல்

பட்டம் பெற்ற உடனேயே, அபீபி ஆப்கானித்தான் வானொலியில் வேலை செய்யத் தொடங்கினார். இவர் தொலைக்காட்சியில் கவிதைகளையும் படித்தார். இவர் ஒரு தொலைக்காட்சி தொகுப்பாளராகவும், பெண்கள் பத்திரிகையாளர் மையத்தின் நிறுவனராகவும் இருந்தார். அக்டோபர் 2016 நிலவரப்படி, அபீபி ஆப்கானிஸ்தான் பெண்கள் பத்திரிகையாளர் சங்கத்தின் தலைவராக இருந்தார்.  
1994 ஆம் ஆண்டில், அபீபி பெண்கள் வானொலி மற்றும் தொலைக்காட்சி ஒளிபரப்பு அமைப்பை நிறுவி, பெண் பத்திரிகையாளர்களை ஆதரித்தார். 1996 ஆம் ஆண்டில் தாலிபான் ஆட்சிக்கு வந்தபோது, இவர் செய்தி ஒளிபரப்பு செய்வது தடுக்கப்பட்டது. தாலிபான் அரசாங்கத்தின் ஐந்து ஆண்டுகளில், இவர் "கைவினைப் பொருள்கள் தயாரிக்கும் பள்ளிகளை" ஏற்பாடு செய்தார். இப்பள்ளிகளில் பெண்கள் கைவினைப் பொருட்களை தயாரிக்கவும், விற்கவும் செய்யலாம். இவர் ஒரு நிலத்தடி பெண்கள் அமைப்பையும் நிறுவினார்.
# சபிக்வா அபீபி

## விருதுகள் மற்றும் அங்கீகாரம்

அபீபி மனித உரிமைகளுக்கான பிரச்சாரகராகவும் பொது அறிவுஜீவியாகவும் அறியப்படுகிறார். 2002 ஆம் ஆண்டில், இவர் இடா பி வெல்ஸ் பிரேவெரி இதழியல் விருதை வென்றார். 2002 ஆம் ஆண்டில், இலாப நோக்கற்ற அமைப்பான உமென்ஸ் இ நியூஸ், 2002 ஆம் ஆண்டில் அபீபியை "21 ஆம் நூற்றாண்டுக்கான 21 தலைவர்களுள்" ஒருவராகப் பெயரிட்டது. 2005 ஆம் ஆண்டில், அமைதிக்கான நோபல் பரிசுக்கு பரிந்துரைக்கப்பட்ட ஆயிரம் பெண்களில் இவரும் ஒருவர் ஆவார்.
# பாலின சமத்துவமின்மை

**பாலின சமத்துவமின்மை** (gender inequality) என்பது ஆண்களும் பெண்களும் சமமாக நடத்தப்படாத சமூக செயல்முறையாகும். சமூகத்தில் நிலவும் உயிரியல், உளவியல் அல்லது கலாச்சார விதிமுறைகள் தொடர்பான வேறுபாடுகளிலிருந்து இது ஏற்படலாம். இந்த வேறுபாடுகளில் சில அனுபவ ரீதியாகவும் மற்றவை சமூக ரீதியாகவும் கட்டமைக்கப்பட்டுள்ளதாக கருதப்படுகிறது. கல்வி, ஆயுட்காலம், ஆளுமை, ஆர்வங்கள், குடும்ப வாழ்க்கை, தொழில் மற்றும் அரசியல் சார்பு உட்பட பல துறைகளில்பாலின வேறுபாடு இருப்பதாக ஆய்வுகள் தெரிவிக்கிறது.
# பாலின சமத்துவமின்மை

## பாலின வேறுபாடுகள்

### உயிரியல்

உயிரியல் மற்றும் உடற்கூறியல் காரணிகளின் அடிப்படையில் பாலினங்களிடையே இயற்கையாகவே வேறுபாடுகள் உள்ளன, பெரும்பாலும் வேறுபட்ட இனப்பெருக்க அடிப்படையில் வேறுபாடு காணப்படுகிறது. உயிரியல் வேறுபாடுகளில் நிறப்புரி மற்றும் இயக்குநீர் வேறுபாடுகளும் அடங்கும். உடல் வலிமைகளின் அடிப்படையிலும் (சராசரியாக) இயற்கையான பாலின வேறுபாடு உள்ளது. இருப்பினும் எந்தவொரு ஆணும் எந்த பெண்ணையும் விட வலிமையானவர் என்பது இதன் பொருள் அல்ல. பெண்களை விட ஆண்கள், சராசரியாக உயரமானவர்களாக உள்ளனர். இதில் நன்மையும் உள்ளது தீமையும் உள்ளது. சராசரியாக, பெண்கள் ஆண்களை விட நீண்ட காலம் வாழ்கின்றனர், இது எந்த அளவிற்கு உயிரியல் வேறுபாட்டினால் நிகழ்கிறது என்பது தெளிவாகத் தெரியவில்லை. ஆண்களுக்கு, பெண்களை விட,அளவில் நுரையீரல் பெரியதாகவும் அதிக அளவில் இரத்த அணுக்கள் மற்றும் உறைதல் காரணிகள் உள்ளன, அதே சமயம் பெண்களுக்கு வெள்ளை இரத்த அணுக்கள் அதிகமாக இருந்து நோய் எதிர்ப்பு சக்திகளை வேகமாக உற்பத்தி செய்கிறது.
# பாலின சமத்துவமின்மை

## பாலின வேறுபாடுகள்

### உளவியல்

பேறுகாலத்திற்கு முந்தைய நாளமில்லாச் சுரப்பிகளின் வெளிப்பாடு பாரம்பரிய ஆண் அல்லது பெண்ணின் நடத்தையை வெளிப்படுத்தும் அளவை பாதிக்கும் முக்கியக் காரணியாக அமைகிறது. பொது புத்திசாலித்தனத்தில் ஆண்களுக்கும் பெண்களுக்கும் இடையே புறக்கணிக்கத்தக்க வேறுபாடுகள் உள்ளன. பெண்களை விட ஆண்கள் கணிசமாக அதிக ஆபத்துக்களை எதிர்கொள்ள விரும்புகிறார்கள். ஆண்களும் பெண்களை விட ஆக்ரோஷமாக இருக்க வாய்ப்புள்ளது, இது மரபு, *ஆண்ட்ரோஜன்* வெளிப்பாட்டால் பாதிக்கப்படுகிறது. ஆண்களை விட பெண்கள் சராசரியாக அதிக பச்சாதாபம் கொண்டவர்களாக உள்ளனர். ஆனால் இது அனைத்து பெண்களும் ஆனித்து ஆண்களையும் விட பச்சாதாபம் கொண்டவர்களாக இருப்பதில்லை.
# பாலின சமத்துவமின்மை

## தாக்கம் மற்றும் எதிர்விளைவுகள்

பாலின சமத்துவமின்மை மற்றும் பாகுபாடு ஆகியவை ஒட்டுமொத்த சமுதாயத்தில் வறுமையையும் பாதிப்பையும் ஏற்படுத்துவதாக வாதிடப்படுகிறது. வெளிப்புற வாழ்வாதார வாய்ப்புகளைப் பயன்படுத்திக்கொள்ள அல்லது அச்சுறுத்தல்களுக்குப் பதிலளிக்க தனிநபர்களின் திறன்களில் குடும்பம் தொடர்பான அறிவு மற்றும் வளங்கள் முக்கிய தாக்கத்தினை ஏற்படுத்துகிறது. உயர் கல்வி பெறுதல் மற்றும் சமூக ஒருங்கிணைப்பு ஆகியன குடும்பத்தின் அனைத்து உறுப்பினர்களின் உற்பத்தித்திறனை கணிசமாக மேம்படுத்தவும் சமூகம் முழுவதும் சமநிலையை மேம்படுத்துவதிலும் முக்கிய காரணியாக அமைகின்றது.பாலின சமத்துவ குறியீடுகள் வறுமையின் இந்த அம்சத்தை நிரூபிக்க கருவிகளை வழங்க முற்படுகின்றன.  
பாலின சமத்துவமின்மையைக் குறைப்பதற்கும் வளர்ச்சியை அதிகரிப்பதற்கும் சமூக பாதுகாப்பில் பின்வருவனவற்றை உருவாக்க வேண்டும் என்று சர்வதேச பன்னாட்டு நிறுவன ஆராய்ச்சியாளார்கள் வாதிடுகின்றனர்:  
சமூகப் பாதுகாப்பு அமைப்பானது பெண்களுக்கு வேலைவாய்ப்பு வாய்ப்புகளை அளிக்கிறது  
பராமரிப்பு செலவுகளுடன் பெற்றோரை ஆதரித்தல் (எ.கா தென்னாப்பிரிக்க குழந்தை/ஊனமுற்றோர் உதவித்தொகை)  
பெண்களுக்கான கல்வி உதவித்தொகை வழங்குதல் (எ.கா பங்களாதேஷின் பெண்கள் கல்வி உதவித்தொகை திட்டம்)  
சமீபத்திய ஆண்டுகளில் உலகளாவிய அளவில் அதிகரித்து வரும் பாலின அடிப்படையிலான வன்முறை பற்றிய விழிப்புணர்வு அளித்தல்.  
சமூகப் பாதுகாப்புத் திட்டங்களை வடிவமைப்பதில் மற்றும் மதிப்பீடு செய்வதில் நிகழ்ச்சியில் பங்கேற்பாளர்களையும் (பெண்கள் மற்றும் ஆண்கள்) சேர்த்தல்  
திட்ட ஊழியர்களுக்கான பாலின விழிப்புணர்வு மற்றும் பகுப்பாய்வு பயிற்சி
-
# அரிணி அமரசூரியா

**ஹரிணி அமரசூரிய** (*Harini Amarasuriya*, , பிறப்பு: 6 மார்ச் 1970) இலங்கை கல்வியாளரும், மனித உரிமைச் செயற்பாட்டாளரும், பல்கலைக்கழக விரிவுரையாளரும், அரசியல்வாதியும் ஆவார். இவர் 2024 செப்டம்பர் 24 முதல் இலங்கையின் 16-ஆவது பிரதமராகப் பதவியில் உள்ளார். தேசிய மக்கள் சக்தி உறுப்பினரான இவர், செப்டம்பர் 24 முதல் கூடுதலாக நீதி, கல்வி, தொழில், கைத்தொழில், அறிவியல், தொழில்நுட்பம், சுகாதாரம், முதலீடுகள் ஆகிய அமைச்சுப் பதவிகளையும் வகித்து வருகிறார். அமரசூரிய 2020 முதல் தேசிய மக்கள் சக்தியின் தேசியப் பட்டியல் நாடாளுமன்ற உறுப்பினராக இருந்து வருகிறார். இவர் இலங்கை திறந்த பல்கலைக்கழகத்தில் சமூகக் கற்கைகளுக்கான மூத்த விரிவுரையாளராகப் பணியாற்றி வந்தார். இவர் கருத்தியல் ரீதியாக மைய-இடதுசாரியாகவும், தாராளவாதியாகவும் விளங்குகிறார். இவர் இளைஞர்களின் வேலையின்மை, பாலின சமத்துவமின்மை, சிறுவர் பாதுகாப்பு, இலங்கை கல்வி முறையின் திறமையின்மை ஆகியவை பற்றிய தனது ஆய்வுகளுக்காக நன்கு அறியப்பட்டவர். சிறிமாவோ பண்டாரநாயக்கா, சந்திரிக்கா பண்டாரநாயக்கா ஆகியோருக்குப் பின்னர் இலங்கையின் மூன்றாவது பெண் பிரதமர் இவராவார்.  
தேர்வை மையமாகக் கொண்ட கல்வி முறையை நாம் அகற்ற வேண்டும். கல்வி மிகவும் அனுபவபூர்வமாக இருக்க வேண்டும். நமது கல்வி நிறுவனங்களின் கலாச்சாரம் மாற வேண்டும். பாலினம், மதம் அல்லது மொழி அடிப்படையில் பிரிந்த நிறுவனங்கள் நம்மிடம் இருக்க வேண்டாம். மாறாக அங்கெல்லாம் பன்முகத்தன்மையை ஊக்குவிக்க வேண்டும். மாணவர்கள் தங்கள் கல்விப் பாதைகள் மற்றும் தொழிலைத் தீர்மானிப்பதில் அதிக தேர்வு மற்றும் நெகிழ்வுத்தன்மையைக் கொண்டிருக்க வேண்டும். கல்விக்கு அரசு முதன்மையாக பொறுப்பேற்க வேண்டும் என்பது போன்ற முற்போக்குச் சிந்தனைகளுக்கு இவர் சொந்தக்காரராவார்.  
அரிணி அமரசூரிய கருத்தியல் ரீதியாக தேசிய மக்கள் சக்தியின் மைய-இடதுசாரிப் பிரிவின் ஒரு பகுதியாக உள்ளார், அத்துடன் தன்னை ஒரு தாராளவாதியாகக் கருதுகிறார். அமரசூரிய இளைஞர்களின் வேலையில்லாத் திண்டாட்டம், பெண்ணியம், பாலின சமத்துவமின்மை, குழந்தைகள் பாதுகாப்பு, இலங்கைக் கல்வி முறையின் திறமையின்மை பற்றிய தனது ஆய்விக்காக நன்கு அறியப்பட்டவர்.
# அரிணி அமரசூரியா

## தொடக்க வாழ்க்கையும் தொழிலும்

அமரசூரிய தில்லிப் பல்கலைக்கழகத்தின் தில்லி, இந்துக் கல்லூரியில் உயர்கல்வி கற்று சமூகவியலில் இளங்கலைப் பட்டமும், ஆத்திரேலியாவின் மக்குவாரி பல்கலைக்கழகத்தில் பயன்பாட்டு மானிடவியலில் முதுகலைப் பட்டமும், எடின்பரோ பல்கலைக்கழகத்தில் சமூக மானிடவியலில் கலாநிதி பட்டமும் பெற்றார். இளைஞர்கள், அரசியல், கருத்து வேறுபாடு, செயல்பாடு, பாலினம், வளர்ச்சி, மாநில-சமூக உறவுகள், குழந்தைகள் பாதுகாப்பு, உலகமயமாக்கல், மேம்பாடு ஆகிய துறைகளில் பல ஆய்வு நூல்களை வெளியிட்டுள்ளார். பல ஆண்டுகள் சிறுவர் பாதுகாப்பு மற்றும் உளவியல் பயிற்சியாளராகப் பணியாற்றிய பின்னர், இலங்கை திறந்த பல்கலைக்கழகத்தில் சமூகவியல் துறையில் மூத்த விரிவுரையாளராக இணைந்து கொண்டார்.  
ஹரிணி பல்கலைக்கழக ஆசிரியர் சங்கத்தின் கூட்டமைப்பில் உறுப்பினராகி, இலவசக் கல்விக்காகப் போராட்டங்களில் கலந்துகொண்டார். பாலின சமத்துவம், LGBTQ+ உரிமைகள், ஆகியவற்றிற்காக வாதிட்டார். விலங்குகள் நலனுக்கான நாடாளுமன்றக் குழுவின் ஒரு உறுப்பினராக உள்ளார்.  
எடின்பரோ பல்கலைக்கழகத்திலும், சிங்கப்பூர் தேசிய பல்கலைக்கழகத்திலும் மானுடவியல் துறையின் மானுடவியல், மனித உரிமைகள் மற்றும் நெறிமுறைகளின் மானுடவியல் திட்டத்தில் இவர் பணியாற்றினார்.
# அரிணி அமரசூரியா

## அரசியல்

அரிணி 2019 ஆம் ஆண்டு தேசிய அறிவுசீவிகள் அமைப்பில் சேர்ந்தார். 2019 அரசுத்தலைவர் தேர்தலின் போது தேசிய மக்கள் சக்தி வேட்பாளர் அனுர குமார திசாநாயக்கவுக்காகப் பரப்புரைகளில் ஈடுபட்டார். 2020 நாடாளுமன்றத் தேர்தலைத் தொடர்ந்து இலங்கையின் 16 வது நாடாளுமன்றத்தில் நுழைய தேசிய பட்டியல் வேட்பாளராக மக்கள் விடுதலை முன்னணியால் பரிந்துரைக்கப்பட்டு நியமிக்கப்பட்டார்.
# அரிணி அமரசூரியா

## அரசியல்

### பிரதமர்

2024 செப்டம்பர் 24 அன்று, இலங்கையின் 16-ஆவது பிரதமராக அமரசூரிய புதிய அரசுத்தலைவர் அனுர குமார திசாநாயக்கவால் நியமிக்கப்பட்டார். சிறிமாவோ பண்டாரநாயக்கா, சந்திரிகா குமாரதுங்க ஆகியோருக்குப் பிறகு பிரதமர் பதவியை வகித்த மூன்றாவது பெண்மணி இவர் ஆவார். பிரதமர் பதவியைத் தவிர, இவர் நீதி, சுகாதாரம், பெண்கள் மற்றும் வர்த்தகம் மற்றும் தொழில்துறையின் அமைச்சராகவும் நியமிக்கப்பட்டார்.
# ஓமர் ஆயுசோ

**ஓமர் ஆயுசோ** (பிறப்பு: 26 மார்ச்சு 1998) என்பவர் எசுப்பானிய நாட்டு நடிகர் ஆவார். இவர் 2018 ஆண்டு நெற்ஃபிளிக்சு அசல் தொடரான எலைட் என்ற தொடரில் முஸ்லீம் நபராகவும் ஓரின செயற்கையாளராகவும் 'ஓமர் ஷனா' என்ற கதாபாத்திரத்தில் நடித்ததற்காக பிரபலமானவர். இவர் ஒரு ஓரின செயற்கையாளர் ஆவார். மற்றும் மார்ச் 2020 நிலவரப்படி கலைஞர் 'அலோன்சோ தியாசு' உடன் உறவில் உள்ளார்.
# மொக்சினா கித்வாய்

**மொக்சினா கித்வாய்** (*Mohsina Kidwai*) (பிறப்பு 1 ஜனவரி 1932) என்பவர் இந்தியத் தேசிய காங்கிரசு கட்சியின் தலைவர் ஆவார். இவர் உத்தரப் பிரதேசத்தின் பாராபங்கியைச் சேர்ந்தவர். தற்போது இவர் சத்தீஉசுகரிலிருந்து தேர்ந்தெடுக்கப்பட்ட இந்திய நாடாளுமன்ற மாநிலங்களவை உறுப்பினராக உள்ளார். இவர் காங்கிரசு செயற் குழுவில், இந்தியக் காங்கிரசு கட்சியின் மிக உயர்ந்த முடிவெடுக்கும் அமைப்பிலும் மற்றும் அகில இந்தியக் காங்கிரசு குழுவிலும் உறுப்பினராக உள்ளார்.
# மொக்சினா கித்வாய்

## ஆரம்ப கால வாழ்க்கை

மொக்சினா கித்வாய் முல்லா குதுப்-உத்-தின் அகமது மற்றும் ஜெகரா கட்டூன் ஆகியோரின் மகளாகப் பிறந்தார். இவர் பாராபங்கி மாவட்டத்தில் உள்ள அகமதுபூர் என்ற சிறிய கிராமத்தைச் சேர்ந்தவர். இவர் தனது இடைநிலை கல்வியினை பெண்கள் கல்லூரி, அலிகர் முஸ்லீம் பல்கலைக்கழகம், அலிகரில் முடித்தார்.
# மொக்சினா கித்வாய்

## தொழில்

மொக்சினா கித்வாய் உத்தரபிரதேசம் மற்றும் இந்திய அரசில் பல முக்கிய துறைகளின் அமைச்சராக பதவி வகித்துள்ளார்.  
சோனியா காந்திக்கு முந்தைய நாட்களில் கித்வாய் காங்கிரசிலிருந்து பிரிந்து சென்ற, காங்கிரசு (டி) தலைவராக இருந்தார்.  
தற்போது இவர் சத்தீசுகரின் ராய்ப்பூரிலிருந்து தேர்ந்தெடுக்கப்பட்ட மாநிலங்களவை உறுப்பினராக உள்ளார். ஜெனிவாவில் நடைபெற்ற உலக சுகாதார சபைக் கூட்டத்திலும் இந்தியாவின் சார்பில் கலந்துகொண்டுள்ளார். ஐக்கிய அரபு அமீரகத்தில் நடைபெற்ற ஐக்கிய நாடு அவையின் உலக நகர அமைப்பின் 10வது கருத்தரங்கிலும் இவர் கலந்து கொண்டுள்ளார். இந்திய நல்லெண்ணக் குழுவின் தூதுவராக வியட்நாமிற்கும் தாய்லாந்திற்கும் சென்று வந்துள்ளார். 2005ஆம் ஆண்டு ஐக்கிய நாடுகள் அவையிலும் இந்தியாவின் சார்பில் உரை நிகழ்த்தியுள்ளார்.